आज से 'मिशन यूपी' पर प्रियंका गांधी, इंतजार कर रही हैं ये 5 चुनौतियां  
आज लखनऊ जा रही हैं प्रियंका गांधी 
कार्यकर्ताओं से मुलाकात और रोड शो करेंगी 
पूर्वी यूपी का बनाया गया है महासचिव
प्रियंका गांधी (Priyanka Gandhi) आज से मिशन यूपी पर हैं. कांग्रेस महासचिव और पूर्वी यूपी की प्रभारी बनाए जाने के बाद प्रियंका आज पहली बार लखनऊ जा रही हैं, जहां वो पहले रोड शो करेंगी और फिर पार्टी कार्यकर्ताओं और पदाधिकारियों से मुलाक़ात करेंगी. प्रियंका (Priyanka Gandhi) के साथ राहुल गांधी और पश्चिमी यूपी के प्रभारी ज्योतिरादित्य सिंधिया भी होंगे. प्रियंका (Priyanka Gandhi)  के इस दौरे से पहले उनका और ज्योतिरादित्य सिंधिया का एक ऑडियो क्लिप कांग्रेस की तरफ से जारी किया गया है, जिसमें प्रियंका गांधी उत्तर प्रदेश के वोटरों को संबोधित करते हुए कह रही हैं कि वो नई राजनीति का निर्माण करेंगे. प्रियंका और ज्योतिरादित्य के ऑडियो क्लिप को यूपी के 60 लाख लोगों को सुनाया गया है. सक्रिय राजनीति में उतरने के बाद प्रियंका गांधी (Priyanka Gandhi) को लेकर कांग्रेस कार्यकर्ताओं में उत्साह तो है और 'प्रियंका नहीं ये आंधी है, दूसरी इंदिरा गांधी है' व 'प्रियंका गांधी आई है, नयी रोशनी लाई है' जैसे नारे भी दिये जा रहे हैं, लेकिन चुनौतियां भी कम नहीं है.